ئەرەیاۋناکەو ناۋەنڎو یاۋنەری و چاپەمەنییەکا هەپەگەی پی جۊرەنە:
"ھامڕاما عەگید زیلان جە هەرێمو زاپیەنە ئەرکەکاش جابەجۍ کەرۍ جە دژوو ھجومە ئەرەگیریەکا جە کۊشیا و خەباتێوە فیداینە بۍ، جە ٢٩و کانوونو دوۋەمو ٢٠٢٣ ېنە بەمەڵامەتو نەوەشیۊ گەشمەرڎە بی. حەرچنڎە ئا ھامڕۍ، کە چنیش بېنۍ و جە هەمان بەرە و سەنگەرەنە جەنگ کەرېنۍ، بە گرڎو تواناکاشاوە دەسوەردای کەرېنۍ و حۊلشا دا، بەڵام نەتاۋاشا ڕا جە نەوەشیەکەو ھامڕا عەگیدی گېرا. گەشمەرڎەبیەو ھامڕا عەگیدی، گرڎو هامڕاکېش بېتاقەت کەرڎۍ و تەئسیرش سەرو گرڎیۊ وەشکەرڎەن. ئێمە سەرەوەشی جە خانەواڎەی هێژاو ھامڕای وەشەویسیما عەگیدی و گەلی ۋڵاڎپارێزو کورڎسانی کەرمۍ.
ئشناسنامەو ھەڤاڵ عەگید زیلانی پی جۊرەنە:
ناسنامۍ: عەگید زیلان
نامۍ و دمانامۍ: مزەفەر عەلوان دەروێش
یاگۍ جە ئەڎابیەیش: تربەسپی
نامۍ ئەڎۍ و نامۍ تاتەی: مەلیکە - عەلوان
وەخت و یاگۍ گەشمەرڎەبیەی: ۲۹و کانوونی دووەمو ۲۰۲۳ / زاپ
ھجومە ئەرەگیریەکۍ وەردەوامېنۍ
هەرێمو زاپی؛
٥و ئایاریەنە و سەعاڎ ۱۱:۱۰دەیەقۍ، سوپاو تورکی ئەرەگیری ھجومېوەش پۍ سەرو مەیڎانو مدرامانو کەشو ئێف ئێمی دەسپنەکەرڎ. هێزەکېما جە چوارچێوەو پارېزنای ۋېشانە جوابو ئەرەگیراشا داوە.
٥و ئایاریەنە، وەختۍ هێزە ئەرەگیرەکۍ ھجومشا کەرڎ و حۊلشادا سەنگەرەکا مدرامانیما جە سیدا دلېنە بەرا، هێزەکېما ۋنەشا ئامېوە دەسۍ و ئەرەگیرېشا کوشت.
ھجومەکۍ سوپاو تورکی ئەرەگیری؛
٥و ئایارینە کەشو گەشمەرڎە ڕەشیدی، کەشو زنگلی، دەگاو گوزی و دەگاو فلای جە گارە ۱٥ جارۍ بە فڕۊکەی جەنگی بۊمبۋاران کریۍ.
٥و ئایارینە، مەنتیقەکۍ مدرامانو کەشو وەهاری، کەشو جودی، کەشو ئێف ئێمی و کەشو ئامێدی و سەنگەرەکۍ مدرامانو سیدای ١٦ جارۍ بە تۊپە و تانک و چەکی قورس بۊمبۋاران کریۍ.
چا بۊمبوارانەنە حیچ زەرەرۍ بە هێزەکاما نەیاۋان."
ھ . ش
